V: Wie is verantwoordelik vir wild op hoofpaaie ?
Ons boer met wild. Die plaas is behoorlik volgens die relevante regulasies toegespan. Daar is 'n klomp vlakvarke wat hulle nie aan heinings steur nie, nie eers elektriese heinings nie. Kan ek aanspreeklik gehou word daarvoor as hulle 'n ongeluk geroorsaak? Hoe spreek mens so 'n verantwoordelikheid aan?
Deur: .13 September 2020 163 keer gelees
Die verpligting rus op 'n grondeienaar om sy diere binne sy heinings te hou. Hy moet toesien dat die toestand van sy heining voldoende is vir hierdie doel. Wat die vlakvarke betref wat onder die heinings deurgrawe, is dit natuurlik nie so 'n eenvoudige saak nie.
In die geval van diere wat só optree en skade veroorsaak, sal die grondeienaar moet kan aantoon dat hy redelike stappe gedoen het om sy heinings in stand te hou. Indien vlakvarke onder die heinings deurgrawe en skade veroorsaak, en die grondeienaar het alles redelik in sy vermoë gedoen om sy heining in stand te hou, behoort hy nie aanspreeklik gehou te word vir dié skade nie.
Geskryf deur: Butch van Blerk, direkteur: Bill Tolken Hendrikse Ingelyf, van Bellville, Kaapstad. (butch@billtolken.co.za)